Pályázatok. 



I. Forster Gyula-féle alapítvány* A Forster János nevére tett alapít- 

 vány 3000 korona jutalma az 1903. évi nagygyűlés alkalmával az 1897 — 1902. 

 hat évi időközben megjelent oly irodalmi mű, találmány vagy fölfedezés 

 jutalmazására fog fordíttatni, mely a hazai földmívelés előmozdítására nézve 

 annak valamely ágában (mezei gazdálkodás, állattenyésztés, erdészet, szőlő- 

 művelés és kertészet terén) akár elméleti, akár gyakorlati irányban önálló 

 becscsel bír és határozott haladást foglal magában. 



Felszólíttatnak mindazok, kik e jutalomra igényt tartanak, hogy az 

 említett cyklusban megjelent munkájukat, találmányuk vagy fölfedezésük le- 

 írását, esetleg természetben szerkezetüket is ez év végéig (1902. deczember 31.) 

 a főtitkári hivatalhoz küldjék be. Önként érthetőleg e felszólítás egyáltalában 

 nem zárja ki, hogy be nem küldött munka, vagy be nem jelentett találmány 

 vagy fölfedezés, melyről a tagoknak tudomásuk van, a pályázaton figyelembe 

 ne vétessék és meg ne jutalmaztassák. | Akadémiai Értesítő, 1902. 149. füz.] 



II. Vitéz-alapítvány.** Kívántatik valamely növénycsalád vagy nagyobb 

 génusz monográfiája, önálló kutatások alapján. A dolgozat tárgya mind az 

 élő, mind a fosszil, virágos vagy virágtalan növények közül választható. 

 Jutalma a Vitéz-alapítványból 40 arany. Határnap 1003. szeptember 30. 



* Minden rendű pályairat, a fönn kitett határnapokig »a M. Tud. Akadémia 

 főtitkári hivatalához* czímezve (és így nem a főtitkár neve alatt) küldendő ; azokon 

 túl semminemű ilyen munka el nem fogadtatván. A pályamű idegen kézzel, vagy 

 géppel, tisztán és olvashatóan írva, lapszámozva, kötve legyen. A szerző nevét, pol- 

 gári állását és lakóhelyét tartalmazó pecsétes levélen ugyanazon jelige álljon, mely a 

 pályamű homlokán. A pecsétes levélben netalán följegyzett kikötések, föltételek vagy 

 a versenyügy körül régtől fogva bevett szokásos eljárástól netán kivarrt eltérések nem 

 vétetnek tekintetbe. 



E pályakérdésekre csupán a K. M. Természettudományi Társulat tagjai 

 pályázhatnak. A jutalmazott pályamű, ha kisebb, a Társulat Közlönyében is megjelen- 

 het, ez esetben a pályadíjon kivül még a szokásos tiszteletdíjban is részesül ; ha pedig 

 nagyobb, akkor a pályázó tulajdona marad és mint a K. M. Természettudományi 

 Társulattól koszorúzott pályamunkát, külön, maga is kiadhatja. A pályamű idegen 

 kézzel, tisztán írva, lapszámozva, kötve legyen. A hozzá tartozó rajzok külön mellé- 

 keltessenek. A szerző nevét rejtő pecsétes levélen ugyanazon jelmondat álljon, mely a 

 pályamű homlokán áll. Az így fölszerelt pályamű a megszabott haláridőig a Társulat 

 titkári hivatalába (Budapest, VII., Eszterházy-utcza Ki.) küldendő. A jutalmat nem 

 nyerő pályamunkák kéziratai a Társulat irattárában megőriztetnek, a szerzőknek vissza 

 nem adatnak, legfeljebb az azokba való betekintés és esetleg a Társulat helyiségében 

 való lemásolásuk engedtetik meg. 



